Når nordjyderne tager på ferie, består de kulturelle oplevelser af andet og mere end museumsbesøg og sightseeing. En ny undersøgelse foretaget af Hotels.com viser, at 22 procent af nordjyderne har haft en ferieflirt, og 10 procent har sågar haft et one night stand på ferien. For 5 procent af de adspurgte nordjyder har ferien bragt ekstra lykke med sig. De har nemlig fundet deres livs kærlighed på en ferie. Nordjyderne er dog ikke dem der er længst fremme i skoene, når det kommer til ferieflirts. Når man sammenligner danskerne imellem regionerne står det klart, at indbyggerne i Region Hovedstaden scorer mest på ferien. Hele 30 procent har nemlig haft en ferieflirt, mens 16 procent har haft et one night stand. Fynboerne derimod er det mest tilbageholdende folkefærd i Danmark. Bare 21 procent har haft en ferieflirt, mens kun 8 procent har haft et one night stand på ferien.

Referat:
Når nordjyderne tager på ferie, bliver også scoretrickene pakket i kufferten. En ny undersøgelse viser, at næsten hver fjerde indbygger i Region Nordjylland har haft en ferieflirt.